मैं रूलिंग पार्टी का विधायक हूं, सीएम तक जाऊंगा: सिंह
आदिवासियों ने रैली निकालकर, कलेक्टोरेट में किया प्रदर्शन
भास्कर संवाददाता | बैतूल
रैन बसेरा में स्थित आदिवासी देवस्थान के लोहे के कालम प्रशासन ने काट दिए। नाराज आदिवासियों का गुस्सा गुरुवार प्रशासन के खिलाफ फूटा। रैली की शक्ल में कलेक्टोरेट आए आदिवासियों ने कलेक्टर और प्रशासन के खिलाफ मुर्दाबाद के नारे लगाए। प्रदर्शन में घोड़ाडोंगरी विधायक सज्जन सिंह, डिंडोरी के ओमकार मरकाम और पाढुर्ना के जतिन उइके समेत आदिवासी शामिल हुए। ज्ञापन लेने पहुंचे नायब तहसीलदार मनोहर वर्मा से चर्चा के दौरान विधायक सज्जन सिंह उइके भड़क उठे, उन्होंने कहा सब आप कहेंगे, तो मैं क्या कहूंगा, मैं रूलिंग पार्टी का विधायक हूं, सीएम तक जाऊंगा। प्रशासन ने आदिवासियों की भावना को ठेस पहुंचाने की कोशिश की है।
hin_Deva hin_Deva mai_Deva hin_Deva